Kom i gang: Separasjon og skilsmisser

**Justisdepartementet: journaler/registre over skilsmissesaker**

I arkivet etter Justisdepartementet finnes følgende journaler og andre registre hvor skilsmissesaker er registrert:

1819–1831: Arkiv RA/S-1034 Justisdepartementet, Sekretariatet A, serie C – Journaler A og overgripende registre

1831–1855: Arkiv RA/S-1038 Justisdepartementet, Sivilkontoret C, serie C – Journaler og overgripende registre

1855–1920: Arkiv RA/S-1039 Justisdepartementet, 1. sivilkontor B, serie Ca – Journaler og registre B

1892–1924: Arkiv RA/S-1039 Justisdepartementet, 1. sivilkontor B, serie Cc – Diverse protokoller   
Protokollene for 1892–1909 inneholder ikke navn på partene. For å finne fram til skilsmissesaken må du derfor vite når partene var født, hvor de bodde og eventuelt annet. Personnavn finnes først fra 1910. Aktuelle protokoller:

Stykke 24: Skilsmisseprotokoll 1892–1903:   
Inneholder for 1892 og 1893: Journalnr., referatnr. (stort sett blankt), kongelig resolusjon, om det er søkt om skilsmisse, om ny giftetillatelse er gitt, sakens nærmere/faktiske omstendigheter, anmerkning.

For perioden 1894–1909: Avgjørelsesdato, journalnr., mannens livsstilling, bosted, fødselsår, vielsesår, om mann eller hustru søkte skilsmisse, om mann eller hustru fikk ny giftetillatelse, antall barn, skilsmissegrunn, anmerkning.

Stykke 25: Skilsmisseprotokoll 1904–1909

Stykke 25A: Journal over skilsmisser og separasjoner 03.01.1910–05.02.1915:   
Perioden 1910–1924: Avgjørelsesdato, journalnr., mannens livsstilling samt begge ektefellers navn og bosted, fødselsår, vielsesår, etter hvilken bestemmelse i lov av 20. august 1909 / 31. mai 1918 bevillingen er meddelt, anmerkninger.

Stykke 25B: Journal over skilsmisser og separasjoner 05.02.1915–24.05.1919

Stykke 25C: Journal over skilsmisser og separasjoner 24.05.1919–23.03.1923

Stykke 25D: Journal over skilsmisser og separasjoner 23.03.1923–23.12.1924

1900–1960: Arkiv RA/S-1041 Justisdepartementet, 3. sivilkontor G, serie Cc – Registre til skilsmissesaker 1900–1960

De fleste sakene gjelder tida etter 1909, da det kom en ny skilsmisselov. Registeret består av kartotekkort som er alfabetisk ordnet, hovedsakelig på ektemannens etternavn. På kortene henvises det direkte til sakens journalnummer. For oppslag i dette registeret må du kontakte oss. Det samme gjelder også for registre og journaler etter 1960.

**Skilsmissesaker (saksmappene/-dokumentene)**

For perioden 1819-1960 ligger skilsmissebevillingene i arkivet etter Justisdepartementet.

1819–1831: RA/S-1034 Justisdepartementet, Sekretariatet A, serie D – Journalsaker A

1831–1855: RA/S-1038 Justisdepartementet, Sivilkontoret C, serie D – Journalsaker

1855–1920: RA/S-1039 Justisdepartementet, 1. sivilkontor B, serie D – Journalsaker B

1920–1924: RA/S-1053 Justisdepartementet, Kontoret for familiesaker F, serie Da – Journalsaker

 1925–1960: RA/S-1041 Justisdepartementet, 3. sivilkontor G, serie Fa – Separasjons- og skilsmissebevillinger